FI Euroopan unionin virallinen lehti C 163/15

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä annetun Euroopan parlamentin ja neuvoston direktiivin 94/22/EY mukainen Puolan tasavallan hallituksen ilmoitus

(2018/C 163/02)

JULKINEN TARJOUSKILPAILU ÖLJY- JA MAAKAASUESIINTYMIEN ETSINTÄÄ JA HYÖDYNTÄMISTÄ SEKÄ ÖLJYN JA MAAKAASUN TUOTANTOA KOSKEVASTA LUVASTA SUCHA BESKIDZKA – WIŚNIOWAN ALUEELLA

I JAKSO: OIKEUSPERUSTA

1. Geologista ja kaivostoimintaa koskevan lain 49 h pykälän 2 momentti (Puolan lakikokoelma Dziennik Ustaw 2017, 2126 kohta)

2. Hallituksen 28 päivänä heinäkuuta 2015 antama asetus hiilivetyesiintymien etsintää ja hyödyntämistä ja hiilivetyjen tuotantoa koskevien lupien sekä hiilivetyjen tuotantoa koskevien lupien tarjouskilpailuista (Puolan lakikokoelma 2015, 1171 kohta)

3. Euroopan parlamentin ja neuvoston direktiivi 94/22/EY, annettu 30 päivänä toukokuuta 1994, hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä (EYVL L 164, 30.6.1994, s. 3, puolankielinen erityispainos: luku 6, nide 2, s. 262)

II JAKSO: TARJOUKSIA PYYTÄVÄ ELIN

Nimi: Ympäristöministeriö

Postiosoite: ul. Wawelska 52/54, 00-922 Warsaw, Poland

Puhelin: +48 223692449, +48 223692447, faksi: +48 223692460

Verkkosivusto: www.mos.gov.pl

III JAKSO: MENETTELYN KOHDE

1) Toiminta, johon lupa myönnetään

Öljy- ja maakaasuesiintymien etsintä ja hyödyntäminen sekä öljyn ja maakaasun tuotanto Sucha Beskidzka – Wiśniowan alueella, lupalohkojen nro 412, 413, 432 ja 433 osat.

2) Alue, jolla toiminta toteutetaan

Tämän tarjouskilpailun kohteena olevan alueen rajat määritetään PL-1992-koordinaattijärjestelmän seuraavien pisteiden välisillä linjoilla:

Piste nro X [PL-1992] Y [PL-1992] 1 237 088,562 543 233,918 2 230 254,640 543 416,610 3 218 462,260 543 731,870 4 218 661,710 552 238,180 5 219 634,170 553 786,280 6 218 677,070 553 795,860 7 218 918,270 574 085,440 8 221 028,900 577 051,280 9 221 144,840 580 743,360 10 219 005,580 580 176,250 11 199 583,780 580 168,790 12 200 075,620 536 193,520 13 237 064,531 535 946,928

Tarjouskilpailun kohteena olevan alueen pystysuuntaisen projektion pinta-ala on 1 198,69 km2.

Tarjouskilpailun kohteena oleva alue sijaitsee seuraavissa

— kunnissa: Czernichów, Mszana Dolna, Pcim, Lubień, Raciechowice, Tokarnia, Wiśniowa, Jordanów, Bystra-Sidzina, Budzów, Zawoja, Stryszawa, Zembrzyce, Brzeźnica, Stryszów, Mucharz, Lanckorona, Spytkowice, Tomice,

— kaupungeissa ja kunnissa: Dobczyce, Myślenice, Sułkowice, Rabka-Zdrój, Maków Podhalański, Wadowice, Kalwaria Zebrzydowska,

— kaupungeissa: Mszana Dolna, Jordanów, Sucha Beskidzka.

Kambri-, devoni-, kivihiili-, jura-, liitu- ja paleogeenikauden kerrostumissa ja autoktonisissa mioseenikerrostumissa tehtävien töiden tarkoituksena on dokumentoida edellä kuvatun alueen öljy- ja maakaasuesiintymiä sekä tuottaa öljyä ja maakaasua edellä kuvatulla alueella.

3) Määräaika, vähintään 90 päivää ilmoituksen julkaisupäivästä, ja tarjousten jättämispaikka

Tarjoukset on toimitettava Puolan ympäristöministeriön päätoimipaikkaan viimeistään 91 päivänä sen päivän jälkeen, jona ilmoitus on julkaistu Euroopan unionin virallisessa lehdessä, klo 16.00 mennessä Keski-Euroopan aikaa (CET/CEST).

4) Yksityiskohtainen tarjouseritelmä, joka sisältää tarjouksen arviointiperusteet ja niiden painotuksen, millä varmistetaan, että 9 päivänä kesäkuuta 2011 annetun geologista ja kaivostoimintaa koskevan lain 49 k pykälässä annetut ehdot täyttyvät

Tarjouksia saavat jättää yritykset, joista on annettu hyväksymismenettelyssä myönteinen päätös, kuten geologista ja kaivostoimintaa koskevan lain 49 a pykälän 16 momentin 2 kohdassa säädetään, itsenäisesti tai toiminnanharjoittajana, jos useat yritykset hakevat lupaa yhdessä.

Tarjousten arviointikomitea arvioi vastaanotetut tarjoukset seuraavien perusteiden pohjalta:

30 % – taloudelliset valmiudet, jotka tarjoavat riittävän takuun siitä, että hiilivetyesiintymien etsintään ja hyödyntämiseen ja hiilivetyjen tuotantoon liittyvät toimet toteutetaan, sekä erityisesti suunniteltujen toimien rahoituslähteet ja -menetelmät, mukaan luettuna omien varojen ja ulkoisen rahoituksen osuus 25 % – tekniset valmiudet hiilivetyesiintymien etsintään ja hyödyntämiseen ja hiilivetyjen tuotantoon sekä erityisesti asianmukaiset tekniset, organisatoriset, logistiset ja inhimilliset resurssit 20 % – ehdotettujen geologisten töiden, geologiset toimet mukaan luettuina, tai kaivostoimien laajuus ja aikataulu 10 % – kokemus hiilivetyesiintymien etsinnästä ja hyödyntämisestä tai hiilivetyjen tuotannosta, millä varmistetaan turvallinen toiminta, ihmisten ja eläinten hengen ja terveyden suojelu sekä ympäristönsuojelu 10 % – geologisiin töihin, geologiset toimet mukaan luettuina, tai kaivostoimiin ehdotettu tekniikka käyttäen innovatiivisia elementtejä, jotka on kehitetty tähän hankkeeseen 5 % – pakollisen näytteiden keräämisen laajuus ja aikataulu geologisten toimien aikana, mukaan luettuina porausnäytteet.

Jos sen jälkeen, kun tarjoukset on arvioitu edellä eriteltyjen perusteiden pohjalta, kahdella tai useammalla tarjouksella on sama tulos, kaivosoikeuksia koskevan korvauksen määrää etsintä- ja hyödyntämisvaiheessa käytetään lisäperusteena, jonka mukaan voidaan tehdä lopullinen päätös kyseisten tarjousten välillä.

5) Geologisten tietojen vähimmäislaajuus

Lupatiedot alueen nimi: Sucha Beskidzka – Wiśniowa sijainti: maalla, lupalohkot 412, 413, 432 ja 433 Esiintymätyyppi tavanomaisia öljy- ja maakaasuesiintymiä Rakennetasot Karpaattien poimuvuoristo, Länsi-Euroopan laatta Raakaöljykerrostumat I – paleotsoois-mesotsooisen kauden kallioperän raakaöljykerrostumat I – Karpaattien Nappe-alueilla kehittyneet raakaöljykerrostumat III – Karpaattien etumaan autoktonisten mioseenikerrostumien raakaöljykerrostumat Lähdekivet I – alakivihiilikauden karbonaattikivet ja klastiset kivet, yläkivihiilikauden klastiset kivet (tuottavat kivihiilikauden paraaliset ja limniset sarjat), (?) keskijurakauden savipitoiset kivet ja lietekivet II – alaliitukauden Cieszyn, Wierzowicen, Grodziskin ja Lgotan liuskeet Oligoseeni-kauden Menilite-liuske III – Karpaattien alabadenvaiheen hienorakeiset klastiset kivet Esiintymät I – kambrikauden hiekkakivet, aladevonikauden kalkkikivet ja dolomiitit, ylädevonikauden ja alakivihiilikauden kalkkikivet ja dolomiitit, tuottavat kivihiilikauden klastiset kivet, yläjurakauden kalkkikivet, II – Magura Nappen flyssi, Duklan/Grybówin Nappen flyssi, Subsilesian Nappen flyssi, Silesian Nappen flyssi III – mioseenisen kauden etumaan hiekkakivet ja lietekivet Tiivistekivet I – hienorakeiset kivihiilikautiset kerrostumat, hienorakeiset Karpaattien etumaan autoktoniset mioseenikerrostumat II, III – hienorakeiset flyssikerrostumat, hienorakeiset Karpaattien etumaan autoktoniset mioseenikerrostumat Maapeitteen paksuus I – 2 000 –4 500 m II – 500–1 000 m III – 2 000 –3 800 m Loukun tyyppi I – rakenteellinen, stratigrafinen II – rakenteellinen tai rakenteellis-litologinen, litologinen III – antikliininen tiivistymä, rakenteellinen, stratigrafinen Lähistöllä havaitut esiintymät (MK – maakaasu, Ö – öljy) Lachowice – Stryszawa (MK, Ö) – löydetty vuonna 1995, varannot ja resurssit 240 000 000 m3, Łapanów (MK) – löydetty vuonna 2008, kumulatiivinen tuotanto (2 vuotta) 18 004 000 m3, vuonna 2015: tuotanto 17 920 000 m3, varannot ja resurssit (teolliset: 307 280 000 m3), Łąkta (NG, OI) – löydetty vuonna 1971, kumulatiivinen tuotanto: kaasukerrosten kaasu (40 vuotta) 96 150 000 m3, kondensaattikerrosten kaasu (28 vuotta) 721 380 000 m3, kondensaatti (30 vuotta) 50 540 tonnia, vuonna 2015: tuotanto – kaasu 3 020 000 m3, öljy – ei tuotantoa, varannot ja resurssit – kaasu 211 720 000 m3, kondensaatti 4 580 tonnia, Słopnice (MK, Ö) – löydetty vuonna 1973, kumulatiivinen tuotanto (36 vuotta): 42 020 000 m3; vuonna 2015: tuotanto – ei tuotantoa, varannot ja resurssit vuoden 2012 jälkeen – kaasu 80 000 000 m3, kondensaatti 1 500 tonnia, teolliset resurssit vuoden 2015 jälkeen – ei teollisia resursseja. Tehdyt seismiset tutkimukset [alue] (oikeudenomistaja) 1972 Andrychów-Jordanów Myślenice-Wiśniowa Geofizyka Kraków Sp. z o.o. (valtionkassa) 1973 Andrychów-Myślenice Geofizyka Kraków Sp. z o.o. (valtionkassa) 1973 Andrychów-Myślenice-Rabka Geofizyka Kraków Sp. z o.o. (valtionkassa) 1976 Sucha-Rabka Geofizyka Kraków Sp. z o.o. (valtionkassa) 1978 Żywiec-Wadowice-Gdów Geofizyka Kraków Sp. z o.o. (valtionkassa) 1978–1984 Górnośląskie Zagłębie Węglowe Przeds Bad Geofiz (valtionkassa) 1988 Niepołomice-Gdów-Myślenice Geofizyka Kraków Sp. z o.o. (valtionkassa) 1986–1989 Skoczów-Wadowice-Sucha [Wysoka] Geofizyka Kraków Sp. z o.o. (valtionkassa) 1986–1989 Skoczów-Wadowice-Sucha Geofizyka Kraków Sp. z o.o. (valtionkassa) 1989–1991 Dobczyce-Gdów-Wolica Geofizyka Kraków Sp. z o.o. (PGNiG SA); 1989–1991 Skoczów-Wadowice-Sucha Geofizyka Kraków Sp. z o.o. (PGNiG SA); 1992 Myślenice-Limanowa-Czchów Geofizyka Kraków Sp. z o.o. (PGNiG SA); 1993–1995 Lachowice-Myslenice Geofizyka Kraków Sp. z o.o. (PGNiG SA); 1993 Lachowice-Myslenice [Zagorzyce] Geofizyka Kraków Sp. z o.o. (PGNiG SA); 1994–1995 Myślenice-Limanowa-Czchów Geofizyka Kraków Sp. z o.o. (PGNiG SA); 1995 Żywiec-Wadowice Geofizyka Kraków Sp. z o.o. (PGNiG S.A); 1997–1998 Zawoja-Sucha Beskidzka Geofizyka Kraków Sp. z o.o. (PGNiG SA); 2001–2002 Raciechowice-Stadniki Geofizyka Kraków Sp. z o.o. (PGNiG SA); 2012 Karpaty West, Budzow Project Geofizyka Kraków Sp. z o.o. (Energia Karpaty Zachodnie) Vertailulähteet (TVD) Potrójna IG-1 (3 701 m) Tokarnia IG-1 (3 936,5 m) Trzebunia IG-1 (3 053 m) Jordanów IG-1 (3 877,0 m)

6) Toiminnan aloittamispäivä

Luvan kohteena olevat toimet aloitetaan 14 päivän kuluessa siitä päivästä, jolloin luvan myöntämistä koskevasta päätöksestä tulee lopullinen.

7) Luvan myöntämisen ehdot, erityisesti geologista ja kaivostoimintaa koskevan lain 49 x pykälän 1 momentissa tarkoitetun vakuusmaksun määrä, soveltamisala ja tapa ja, silloin kun se on perusteltua, lain 49 x pykälän 2 momentissa tarkoitetun vakuusmaksun määrä, soveltamisala ja tapa

Hyväksytyn tarjouksen tehneen yrityksen on maksettava vakuus, joka kattaa lupaehtojen noudattamatta jättämisen tai puutteellisen noudattamisen sekä kaivostoiminnan lopettamisen rahoituksen, jos lupa päättyy, peruuntuu tai raukeaa. Kyseinen vakuus on annettava kaudelle, joka alkaa luvan myöntämisestä ja päättyy etsintä- ja hyödyntämisvaiheen loppuun. Vakuuden määrä on 100 000 PLN. Sen maksutavasta ja -ajasta säädetään geologista ja kaivostoimintaa koskevan lain 49 x pykälän 4 ja 5 momentissa.

8) Geologisten töiden, geologiset toimet mukaan luettuina, tai kaivostoimien vähimmäislaajuus

Etsintä- ja hyödyntämisvaiheen suunniteltujen geologisten töiden vähimmäisohjelma on seuraava:

I vaiheen kesto: 12 kuukautta laajuus: geologisten arkistotietojen tulkinta ja analysointi

II vaiheen kesto: 12 kuukautta laajuus: geofysikaaliset tutkimukset – seisminen 2D-koe (50 km pituinen luotauslinja) tai seisminen 3D-koe

III vaiheen kesto: 24 kuukautta laajuus: yhden porausreiän poraaminen enintään 4 500 m syvyyteen sekä pakollinen näytteenotto suunnitelluin välein

IV vaiheen kesto: 12 kuukautta laajuus: saatujen tietojen analysointi

9) Kausi, jolle lupa myönnetään

Luvan voimassaoloaika on 10 vuotta, joka sisältää:

— viiden vuoden etsintä- ja hyödyntämisvaiheen, joka alkaa luvan myöntämispäivästä,

— sekä tuotantovaiheen, joka alkaa päivästä, jolloin investointipäätös on saatu.

10) Toimintaa sekä yleisen turvallisuuden, kansanterveyden, ympäristönsuojelun ja esiintymien järkevän hallinnan varmistamista koskevat erityisehdot

Luvan työohjelman täytäntöönpano ei saa loukata maanomistajien oikeuksia eikä se poista tarvetta noudattaa lainsäädännössä, erityisesti geologista ja kaivostoimintaa koskevassa laissa, säädettyjä vaatimuksia sekä maankäytön suunnittelua, ympäristönsuojelua, maatalousmaata ja metsiä, luontoa, vesiä ja jätteitä koskevia vaatimuksia.

11) Kaivosoikeuksia koskevat mallisopimukset

Mallisopimus on liitteenä.

12) Tiedot kaivosoikeuksia koskevan korvauksen määrästä

Sucha Beskidzka – Wiśniowan alueen kaivosoikeuksia koskeva vähimmäiskorvaus viiden vuoden peruskaudelta on 212 178,15 PLN (kaksisataakaksitoistatuhattasataseitsemänkymmentäkahdeksan zlotia ja viisitoista groszia) Vuotuinen korvaus kaivosoikeuksista, jotka koskevat mineraalien etsintää ja hyödyntämistä, on sidottu keskimääräiseen vuotuiseen kuluttajahintaindeksiin, joka on määritetty kaudelle, joka alkaa tämän sopimuksen tekohetkestä ja kattaa korvauksen maksupäivää edeltävän vuoden, sellaisena kuin kansallisen tilastokeskuksen johtaja sen julkistaa Puolan virallisessa lehdessä (Monitor Polski) (geologista ja kaivostoimintaa koskevan lain 49 h pykälän 3 momentin 12 kohta).

13) Tiedot vaatimuksista, jotka tarjousten ja tarjoajilta vaadittavien asiakirjojen on täytettävä

1. Tarjouksissa on eriteltävä: 1) tarjoajan nimi (toiminimi) ja rekisteröity toimipaikka 2) tarjouksen kohde ja sen alueen kuvaus, jonka lupa kattaa ja jolla kaivosoikeuksia käytetään 3) kausi, jolle lupa on myönnetty, etsintä- ja hyödyntämisvaiheen pituus sekä toimien aloittamispäivä 4) geologisten töiden, geologiset toimet mukaan luettuina, tai kaivostoimien tavoite, laajuus ja luonne sekä tiedot suunnitellun tavoitteen saavuttamiseksi tehtävistä töistä ja käytettävästä tekniikasta 5) geologisten töiden, geologiset toimet mukaan luettuina, aikataulu vuosiin jaoteltuna sekä niiden laajuus 6) geologista ja kaivostoimintaa koskevan lain 82 pykälän 2 momentin 2 kohdassa tarkoitetun geologisten toimien aikana tapahtuvan pakollisen näytteiden keruun laajuus ja aikataulu, porausnäytteet mukaan luettuina 7) tarjoajan oikeudet kiinteistöön (alueeseen), jolla suunnitellut toimet toteutetaan, tai oikeus toimintaan, jota yksikkö hakee 8) luettelo alueista, jotka kuuluvat luonnonsuojeluohjelmien piiriin; tämä vaatimus ei koske hankkeita, joiden osalta vaaditaan ympäristöolosuhteita koskeva päätös 9) tapa, jolla suunniteltujen toimien haitalliset ympäristövaikutukset estetään 10) tarjoajan saatavilla olevien geologisten tietojen laajuus 11) kokemus hiilivetyesiintymien etsinnästä ja hyödyntämisestä tai hiilivetyjen tuotannosta, millä varmistetaan turvallinen toiminta, ihmisten ja eläinten hengen ja terveyden suojelu sekä ympäristönsuojelu 12) tekniset valmiudet hiilivetyesiintymien etsintään ja hyödyntämiseen ja hiilivetyjen tuotantoon sekä erityisesti asianmukaiset tekniset, organisatoriset, logistiset ja inhimilliset resurssit 13) taloudelliset valmiudet, jotka tarjoavat riittävän takuun siitä, että hiilivetyesiintymien etsintään ja hyödyntämiseen ja hiilivetyjen tuotantoon liittyvät toimet toteutetaan, sekä erityisesti suunniteltujen toimien rahoituslähteet ja -menetelmät, mukaan luettuna omien varojen ja ulkoisen rahoituksen osuus 14) geologisten töiden, geologiset toimet mukaan luettuina, tai kaivostoimien toteuttamiseen ehdotettu tekniikka 15) ehdotus kaivosoikeuksia koskevaksi korvaukseksi, joka on vähintään tarjouskilpailua koskevassa ilmoituksessa määritetty rahamäärä 16) geologista ja kaivostoimintaa koskevan lain 49 x pykälän 4 momentin mukainen ehdotettu vakuuden muoto 17) jos useat yritykset tekevät tarjouksen yhdessä, siinä on eriteltävä a) kaikkien tarjoukseen osallistuvien yritysten nimet (toiminimet) ja rekisteröidyt toimipaikat b) toiminnanharjoittaja c) yhteistyösopimuksessa ehdotetut prosenttiosuudet geologisten töiden, geologiset toimet mukaan luettuina, kustannuksista.

2. Tarjouskilpailuun jätettyjen tarjousten on täytettävä tarjouskilpailua koskevassa ilmoituksessa annetut ehdot.

3. Tarjouksiin on liitettävä seuraavat asiakirjat: 1) näyttö tarjouksessa kuvatuista olosuhteista, erityisesti otteet asiaankuuluvista rekistereistä 2) todiste vakuuden maksamisesta 3) jäljennös päätöksestä, jolla vahvistetaan geologista ja kaivostoimintaa koskevan lain 49 a pykälän 17 momentissa säädetyn hyväksyntämenettelyn myönteinen tulos 4) graafiset liitteet, jotka on laadittu kaivoskarttoja koskevien vaatimusten mukaisesti ja jotka osoittavat maan hallinnolliset rajat 5) kirjallinen sitoumus tarjota teknisiä resursseja tarjouskilpailuun osallistuvalle yritykselle, jos toisen yrityksen teknisiä resursseja käytetään luvan täytäntöönpanossa 6) kaksi jäljennöstä geologisia toimia koskevan hankkeen asiakirjoista.

4. Tarjoajat voivat antaa tarjouksissaan oma-aloitteisesti lisätietoja tai liittää niihin muita asiakirjoja.

5. Tarjoajien toimittamien asiakirjojen on oltava alkuperäisiä tai niiden oikeaksi todistettuja jäljennöksiä, kuten hallintomenettelylaissa säädetään. Tämä vaatimus ei koske lupaviranomaisen laatimien asiakirjojen jäljennöksiä, jotka on liitettävä tarjouksiin.

6. Vieraskieliset asiakirjat on toimitettava yhdessä virallisen puolankielisen käännöksen kanssa.

7. Tarjoukset on toimitettava suljetussa kirjekuoressa tai suljetussa paketissa, jossa on tarjoajan nimi (toiminimi) ja tarjouskilpailun aihe.

8. Tarjousten jättämisen määräajan jälkeen toimitetut tarjoukset palautetaan tarjoajalle avaamattomina.

14) Tiedot vakuuden maksutavasta, vakuuden määrästä ja maksupäivästä

Tarjoajien on maksettava 1 000 PLN:n (tuhannen zlotyn) vakuus ennen tarjousten jättämisen määräajan päättymistä.

IV JAKSO: HALLINNOLLISET TIEDOT

IV.1) Tarjousten arviointikomitea

Lupaviranomainen nimittää tarjousten arviointikomitean hoitamaan tarjouskilpailun ja valitsemaan edullisimman tarjouksen. Komitean kokoonpanosta ja työjärjestyksestä säädetään hallituksen 28 päivänä heinäkuuta 2015 antamassa asetuksessa hiilivetyesiintymien etsintää ja hyödyntämistä ja hiilivetyjen tuotantoa koskevien lupien sekä hiilivetyjen tuotantoa koskevien lupien tarjouskilpailuista (Puolan lakikokoelma 2015, 1171 kohta). Tarjousten arviointikomitea laatii tarjouskilpailusta raportin, jonka lupaviranomainen hyväksyy. Raportti sekä tarjoukset ja tarjouskilpailuun liittyvät asiakirjat ovat avoimia muille tarjouksia tehneille yksiköille.

IV.2) Lisäselvitykset

Kiinnostunut yksikkö voi pyytää lupaviranomaiselta selvityksiä tarjouksen yksityiskohdista seitsemän päivän kuluessa ilmoituksen julkaisusta. Lupaviranomainen julkaisee selvitykset Biuletyn Informacji Publicznej -tiedotuslehdessä asiaankuuluvan alatoimiston yksikkösivulla seitsemän päivän kuluessa pyynnön vastaanottamisesta.

IV.3) Lisätiedot

Puolan geologiapalvelu on koonnut täydelliset tiedot tarjouskilpailun kohteena olevasta alueesta pakettiin Pakiet danych geologicznych, joka on saatavilla ympäristöministeriön verkkosivustolla (www.mos.gov.pl) ja osoitteesta

Departament Geologii i Koncesji Geologicznych (geologian ja kaivosoikeuksien osasto) Ministry of the Environment ul. Wawelska 52/54 00-922 Warszawa/Warsaw POLSKA/POLAND P. +48 223692449 F. +48 223692460